PROVISIÓN DO POSTO DE TRABALLO DE XEFATURA DOS SERVIZOS TÉCNICOS DE INFRAESTRUTURAS E VIAS PROVINCIAIS
ADMINISTRACIÓN LOCAL — Provincial — Deputación Provincial (Persoal, oposicións, 17/01/2020)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: No Boletín Oficial da Provincia número 214 de data 07/11/2019, publícase a convocatoria de provisión do posto de traballo de xefatura dos servizos técnicos de infraestruturas e vías provinciais polo sistema de libre designación. De conformidade co disposto na base quinta da convocatoria, o Servizo de Recursos Humanos unha vez verificado o cumprimento dos requisitos esixidos nestas bases, dará traslado do expediente ó deputado delegado de persoal para a designación da persoa seleccionada (ou a declaración do posto como deserto), o que deberá estar motivado con referencia ao cumprimento dos requisitos, a observancia do procedemento e á competencia para o nomeamento. Finalizado o prazo de presentación de solicitudes, o Servizo de RRHH informa que dentro do referido prazo presentase unha única solicitude, do funcionario de carreira D. JUAN ABRAHAM CUVI LOPEZ ADEVA, quen acredita reunir os requisitos esixidos para acceder ao posto convocado. Polo exposto, visto o informe do Servizo de RRHH e Formación sobre a solicitude presentada, currículum e demais documentación acreditativa dos méritos alegados; considerando que se seguiron todos os trámites da convocatoria e demais disposicións normativas contidas no artigo 16 do D.93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna da Xunta de Galicia, e artigo 51 e ss. do RD 364/95, de 10 de marzo, de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, en relación co artigo 101 e 102 da Lei 7/85, de Bases de Réxime Local, así como artigo 24 do V Acordo Regulador para persoal funcionario da Deputación e artigo 92 da Lei de emprego público de Galicia; en virtude das facultades delegadas da Presidencia por Resolución do 01/08/2019 e que me confiren os artigos o 61.12 do Real decreto 2568/86, de 28 de novembro, e artigo 34. h) da Lei 7/85, do 2 de abril, RESOLVO adxudicar o posto de traballo de xefatura de servizos técnicos de Infraestruturas e Vías Provinciais ao funcionario D. JUAN ABRAHAM CUVI LOPEZ ADEVA, funcionario do Corpo facultativo da Xunta de Galicia, especialidade de Enxeñeiro de Camiños, Canles e Portos, con efectos do 01/01/2020. Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.” Pontevedra, a 26 de decembro de 2019. O deputado delegado O secretario